Loksa Linnavolikogule \_\_\_.05.2018 nr 1-9/

**Otsuse eelnõu edastamine**

Edastame Loksa Linnavolikogu otsuse eelnõu „Linnavara omandamine kinkelepingu alusel”

ALGATAJA: Loksa Linnavalitsus

TÜÜP: otsus

ALUS: KOKS § 22 lg 1 p 8

 Loksa linnavara valdamise, kasutamise ja käsutamise kord“ § 4 lg 4

ETTEKANDJA: abilinnapea

Lugupidamisega

Värner Lootsmann

linnapea

Lisa: Seletuskiri Loksa Linnavolikogu otsuse eelnõu „Linnavara omandamine kinkelepingu alusel“ juurde

Loksa Linnavolikogu otsuse eelnõu „Linnavara omandamine kinkelepingu alusel“

**Seletuskiri Loksa Linnavolikogu otsuse eelnõu „Linnavara omandamine kinkelepingu alusel“ juurde**

Loksa Linnavalitsusele laekus 03.05.2018 avaldused Alexander Yurinilt ja Tatjana Yurinalt, et neid paigutataks hooldekodusse ja nemad jätavad neile kuuluva korteriomandi aadressil Rohuaia tn 9-83 Loksa linnale kinkelepingu alusel, tingimusel, et Loksa linn katab nende pensionist puuduoleva osa hoolekandeasutusele.

Rohuaia tn 9-83 korter on 2-toaline kõigi mugavustega, kolmas korrus.

Andres Kaskla (603 1253; andres@loksa.ee)

abilinnapea

EELNÕU

Esitaja: Loksa Linnavalitsus

LOKSA LINNAVOLIKOGU

**O T S U S**

Loksa linn mai 2018 nr ....

**Linnavara omandamine kinkelepingu alusel**

Võttes aluseks, kohaliku omavalitsuse korralduse seaduse § 22 lg 1 p 8 Loksa Linnavolikogu 18.02.2010 määruse nr 2 „Loksa linnavara valdamise, kasutamise ja käsutamise kord“ § 4 lg 4 ja lg 6 ning Alexander Yurini 03.05.2018 avalduse nr 9-5/386 ja Tatjana Yurina 03.05.2018 avalduse nr 9-5/387, Loksa Linnavolikogu

**o t s u s t a b:**

1. Nõustuda Alexander Yurini ja Tatjana Yurina avaldustega ning võtta tasuta linna omandisse kinkevara aadressil Rohuaia tn 9-83 Loksa linn, 2-toaline korter, üldpinnaga 45,5 m2, katastritunnus 42401:005:0027, registriosa 7947502.
2. Loksa Linnavalitsusel korraldada kinkevara omandamine.
3. Loksa Linnavalitsusel tasuda avaldajate pensionist katmata jäävad hoolduskulud hooldeasutusele.
4. Otsus jõustub teatavakstegemisel.
5. Loksa Linnakantseleil avalikustada otsus Loksa linna põhimääruse § 9 lõikes 1 sätestatud korras.
6. Otsust on võimalik vaidlustada Tallinna Halduskohtus (Pärnu mnt 7, Tallinn 15082) 30 päeva jooksul arvates teatavakstegemisest.

Rein Heina

volikogu esimees